**CENU APTAUJA NR. TNPz 2020/27**

**“Ugunsdrošas durvis un to montāža Sabiles pamatskolā”**

**Sabile, Ventspils ielā 17A**

**INSTRUKCIJA PRETENDENTAM**

1. **Iepirkuma priekšmets**

Iepirkuma priekšmets ir ugunsdrošu durvju montāža Talsu novada Sabiles pamatskolā Ventspils ielā 17A.

Apjomi: norādīti pievienotajā tehniskajā specifikācijā (Pielikums Nr.3, pielikums Nr.4, pielikums Nr.5).

Paredzamais līguma izpildes laiks: pēc līguma noslēgšanas 60 kalendārās dienas.

Garantijas laiks: 24 mēneši no darbu pieņemšanas – nodošanas akta parakstīšanas.

Darbu izpildes vieta: Sabiles pamatskola, Ventspils iela 17A, Sabile, Talsu novads.

**Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams šo darbu veikšanai, pieprasīšanas, apstiprināšanas un saņemšanas Talsu novada pašvaldībā.**

**2. Piedāvājuma iesniegšanas vieta**

Piedāvājumu var iesniegt, nosūtot pa e-pastu iepirkumi@talsi.lv līdz 2020.gada 18.maijam plkst.16.00

Kontaktpersona: Sabiles pamatskolas direktora vietnieks saimnieciskajā darbā Arvils Endols, tel. 29499893

**3. Piedāvājuma noformēšana.**

Piedāvājumam pilnībā jāatbilst tehniskajai specifikācijai, aizpildot pretendenta pieteikumu cenu aptaujai 1.pielikumu.

**Piedāvājums un ugunsdrošo durvju ražotāja atbilstības sertifikātus** jāiesniedz, sagatavojot pievienoto finanšu piedāvājuma Excel formu 3. pielikumu.

Pēc piedāvājuma iesniegšanas termiņa beigām pretendents nevar grozīt savu piedāvājumu.

**4. Piedāvājuma cena**

Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvātā summa nedrīkst pārsniegt 12000,00 EUR.

Piedāvājums jāiesniedz par divu durvju cenu, sākotnējo uzmērīšanu, piegādi, montāžu un apdari.

**5. Samaksas nosacījumi**

Visa līgumā paredzētā summa tiks samaksāta 30 dienu laikā pēc pieņemšanas-nodošanas akta parakstīšanas.

**6. Informācijas sniegšana**

Visi jautājumi par iepirkuma priekšmetu adresējami 2.punktā minētai kontaktpersonai. Pirms piedāvājuma iesniegšanas pretendentiem ir **obligāti jāapseko objekts**, to var apsekot 14.maijā 11:00 – 13:00 iepriekš piesakoties e-pastā rudite.blaze@talsi.lv par apsekošanas laiku, pie iesniedzamajiem dokumentiem jāiesniedz apliecinājums par objekta apsekošanu 2. pielikums.

**7. Piedāvājumu iesniegšana, vērtēšana un lēmuma pieņemšana**

Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.

**Iestāde:**

* Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
* Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
* No piedāvājumiem, kas atbilst visām prasībām, izvēlēsies piedāvājumu ar viszemāko cenu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.

**8. Lēmums par cenu aptaujas izbeigšanu bez līguma slēgšanas.**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.